Giedrė Gučaitė

Giedrė Gučaitė (1948 m. sausio 21 d. Vilniuje – 2014 m. rugsėjo 29 d. Kaune) – Lietuvos dailininkė grafikė, pedagogė.

Antano Žmuidzinavičiaus anūkė.

 Biografija 
1966 m. baigė M. K. Čiurlionio meno mokyklą (nuo 1955 m. mokėsi muzikos, nuo 1961 m. dailės skyriuje, kur baigė grafikos specialybę). 1972 m. baigė grafikos studijas Valstybiniame dailės institute.http://www.muziejai.lt/prev_vers/kaunas/gucaites_paroda.htm 1972–1976 m. dėstė Kauno S. Žuko taikomosios dailės technikume. Nuo 1989 m. dėstė M. K. Čiurlionio menų mokykloje. Palaidota Kleboniškio kapinėse.http://kauno.diena.lt/naujienos/kaunas/menas-ir-pramogos/mire-garsi-grafike-g-gucaite-651794

 Kūryba 
G. Gučaitė tęsė žymios šeimos kūrybinę tradiciją. Menininkė kūrė estampus, ekslibrisus, plakatus, knygų iliustracijas, rankų darbo popierių su reljefiniais audimų raštais, objektus, piešė, tapė ant popieriaus.

G. Gučaitė buvo kūrybinės grupės „Archyvas“ narė http://www.xxiamzius.lt/numeriai/2013/02/01/parodo_01.html , nuo 1983 m. Lietuvos dailininkų sąjungos narė. Surengė per dvidešimt personalinių parodų Varšuvoje ir Vroclave (Lenkija), Vienoje (Austrija), Atėnuose (Graikija), Vilniuje, Kaune, Birštone, Anykščiuose ir kitur.

Apipavidalino ir sukūrė iliustracijas vadovėliams „Jums mažieji“ (1981 m.), „Mažųjų skaitiniai“ (1986 m.), knygelėms vaikams „Šešios žąsys“ (1988 m., 2001 m.), „Vaikų pasaka“ (1990 m., 2008 m.), „Pasakos be galo“ (2007 m.), užsienio šalyse išleistoms knygoms „Mała historia dandyzmu“ (1995 m., Lenkija), „Die Argonauten“ (1997 m., Vokietija); žurnalams („Nemunas“, „Genys“, „Laimiukas“) bei laikraščiams („Dienovidis“) ir kt.

Dailininkė apdovanota žurnalo „Nemunas“ premija, diplomais Lietuvos gražiausios metų knygos konkursuose (1980 m., 1981 m., 1986 m., Vilnius) ir kt. 2009 m. jai paskirta Lietuvos Respublikos kultūros ir meno kūrėjo stipendija.http://www.lmb.lt/index.php?755234541

Menininkės darbų yra įsigiję Nacionalinis M.K.Čiurlionio dailės, Lietuvos dailės ir kiti muziejai, privatūs asmenys Lietuvoje ir užsienyje.

 Šaltiniai 

 Nuorodos 
 G. Gučaitės kūrybinė biografija

Kategorija:Lietuvos grafikai
Kategorija:Nacionalinės M.K. Čiurlionio menų mokyklos auklėtiniai